
[bookmark: _Toc232163299]Vispārīgā informācija
Iepirkuma pamatdati:
	Identifikācijas Nr.
	LV 2026/1

	Iepirkuma nosaukums
	Žurnāla “Jurista Vārds” drukas materiālu tipogrāfiskā iespiešana

	Iepirkuma līguma veids
	Pakalpojuma līgums

	Iepirkuma priekšmets
	Žurnāla un citu ar to saistītu drukas materiālu tipogrāfiskā iespiešana (ofseta druka) atbilstoši šī nolikuma un tam pievienotās tehniskās specifikācijas (3. pielikums) prasībām (turpmāk – Pakalpojums)

	CPV galvenais kods
	79810000-5 “Iespiešanas pakalpojumi”

	Iepirkuma procedūras veids
	Atklāts konkurss saskaņā ar Publisko iepirkumu likumu


Pasūtītājs:
	Nosaukums
	Valsts sabiedrība ar ierobežotu atbildību “Latvijas Vēstnesis” (turpmāk – Pasūtītājs)

	Reģistrācijas Nr.
	40003113794

	Juridiskā adrese
	Raiņa bulvāris 15, Rīga, LV-1050

	Kontakti
	e-pasta adrese: info@lv.lv, tālr.: 67898741


Iepirkumu veic ar Pasūtītāja valdes 2026. gada 16. aprīļa rīkojumu Nr. A1-5/66 “Par iepirkuma komisijas izveidi” izveidota iepirkuma komisija (turpmāk – Komisija).
Komisijas kontaktpersona: Ralfs Muča, e-pasta adrese: ralfs.muca@lv.lv.
Piedāvājumu iesniegšanas vieta un termiņš:
atbilstoši Publisko iepirkumu likuma 39. panta pirmajai daļai piedāvājumi ir iesniedzami tikai elektroniski, izmantojot Elektronisko iepirkumu sistēmas (EIS) e-konkursu apakšsistēmu (www.eis.gov.lv/EKEIS/Supplier). Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem šī nolikuma prasībām. Tie netiks atvērti un neatvērti tiks nosūtīti atpakaļ iesniedzējam;
piedāvājumu iesniegšanas termiņš noteikts EIS e-konkursu apakšsistēmā šī iepirkuma lapā.
[bookmark: _Ref227576897]Paredzamā līgumcena: līdz 129 000,00 euro bez pievienotās vērtības nodokļa (turpmāk – PVN). Pasūtītājs iepirkuma līgumu slēgs šajā nolikumā noteiktās paredzamās līgumcenas apmērā. Konkrēti pasūtījumi un to apjomi tiks veikti pēc Pasūtītāja nepieciešamības un vajadzībām.
Iepirkuma rezultātā saskaņā ar Publisko iepirkumu likuma 60. pantu tiks slēgts iepirkuma līgums (turpmāk – Iepirkuma līgums) atbilstoši šī nolikuma 6. pielikumam “Līguma projekts”.
Iepirkuma līguma izpildes termiņš: 24 mēneši no Iepirkuma līguma noslēgšanas dienas. Ja pēc 24 mēnešiem no Iepirkuma līguma noslēgšanas dienas kopējā pasūtījumu summa nav sasniegusi šī nolikuma 1.6. punktā noteikto līgumcenu, var tikt izdarīti Iepirkuma līguma grozījumi par Iepirkuma līguma termiņa pagarinājumu līdz šī nolikuma 1.6. punktā noteiktās līgumcenas izpildei, nepārsniedzot Publisko iepirkumu likuma 60. panta ceturtajā daļā noteikto termiņu.
Piedāvājuma izvēles kritērijs: šī nolikuma prasībām atbilstošs saimnieciski visizdevīgākais piedāvājums, kuru nosaka atbilstoši šī nolikuma 5.3.4.2. apakšpunktā noteiktajiem kritērijiem.
[bookmark: _Toc232163300]Iepirkuma dokumentācija un informācijas apamaiņas kārtība
Pasūtītājs nodrošina brīvu un tiešu piekļuvi iepirkuma dokumentācijai savā pircēja profilā EIS e-konkursu apakšsistēmā (www.eis.gov.lv/EKEIS/Supplier/Organizer/468).
Papildu informācija, kas tiks sniegta saistībā ar šo iepirkumu, tiks publicēta EIS e-konkursu apakšsistēmā šī iepirkuma lapā. Ieinteresētajam piegādātājam ir pienākums sekot līdzi publicētajai informācijai. Lejupielādējot iepirkuma dokumentus, pretendents uzņemas atbildību sekot līdzi Iepirkuma komisijas sniegtajai papildu informācijai, kas tiek publicēta EIS e-konkursu apakšsistēmā.
Informācijas apmaiņa starp Komisiju un piegādātājiem un pretendentiem notiek rakstiski, izmantojot EIS e-konkursu apakšsistēmu.
Atbildes uz attiecīgā piegādātāja informācijas pieprasījumu tiek sniegtas EIS un ievietotas EIS e-konkursu apakšsistēmā šī iepirkuma lapā. Komisija nesniedz atbildes uz jautājumiem, kas uzdoti ārpus EIS.
[bookmark: _Ref227754921][bookmark: _Toc232163301]Pretendentu atlases prasības
[bookmark: _Ref38401943]Pretendents var būt fiziskā vai juridiskā persona, šādu personu apvienība jebkurā to kombinācijā, kas piedāvā tirgū sniegt pakalpojumus un ir iesniegusi piedāvājumu, lai piedalītos Iepirkumā.
Ja pretendents ir piegādātāju apvienība vai personālsabiedrība, šī nolikuma 3.6. un 3.7. punktā noteiktās prasības ir izpildāmas visiem piegādātāju apvienības dalībniekiem (personālsabiedrības dalībniekiem) kopā.
[bookmark: _Ref227658046]Pretendents Iepirkuma līguma izpildē var piesaistīt apakšuzņēmējus. Pretendentam piedāvājumā jānorāda visi apakšuzņēmēji, kuru sniedzamo pakalpojumu vērtība ir vismaz 10 000,00 euro, un katram šādam apakšuzņēmējam izpildei nododamo iepirkuma līguma daļu. Apakšuzņēmēja veicamo sniedzamo pakalpojumu kopējo vērtību nosaka atbilstoši Publisko iepirkumu likuma 63. panta trešajai daļai.
Lai pierādītu atbilstību šī nolikuma 3.6.–3.7. punktā noteiktajām prasībām, pretendents var balstīties uz citu personu iespējām, neatkarīgi no savstarpējo attiecību tiesiskā rakstura. Pretendentam ir pienākums sniegt Pasūtītajam pietiekamus pierādījumus par sadarbību un resursu un kompetenču pieejamību līguma izpildē no personām, uz kuru iespējām pretendents balstās.
[bookmark: _Ref227604725]Atbilstība profesionālās darbības veikšanai:
pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji un personu, uz kuras iespējām pretendents balstās (ja pretendents Pakalpojuma sniegšanai plāno piesaistīt apakšuzņēmēju vai personu, uz kuras iespējām pretendents balstās) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs, ja attiecīgās valsts normatīvie akti to paredz.
[bookmark: _Ref43928914][bookmark: _Ref227753261]Prasības saimnieciskajam un finansiālajam stāvoklim:
[bookmark: _Ref227752776][bookmark: _Hlk517347668][bookmark: _Hlk43933690]pretendenta gada vidējais kopējais neto apgrozījums (no peļņas vai zaudējumu aprēķina), ņemot vērā iepriekšējos trīs noslēgtos pārskata gadus, ir vismaz 258 000 euro bez PVN. Pretendenti, kas dibināti vēlāk, apliecina, ka vidējais gada finanšu apgrozījums periodā kopš dibināšanas nav mazāks par šajā punktā noteikto;
[bookmark: _Ref38400100][bookmark: _Ref38419387]Tehniskās un profesionālās spējas:
[bookmark: _Ref227667269][bookmark: _Ref38398798]pretendentam iepriekšējo trīs gadu periodā (2023., 2024., 2025. gadā un 2026. gadā līdz piedāvājuma iesniegšanas dienai) ir pieredze vismaz divu Iepirkuma priekšmetam līdzīgu pakalpojumu līgumu izpildē, kas atbilst šādām prasībām:
[bookmark: _Hlk517351377]pakalpojumu priekšmets ir tāda paša veida vai līdzīgs pakalpojums, kas tiek iepirkts Iepirkumā (periodiska izdevuma iespiešana);
līguma darbības laiks (termiņš) ir bijis vismaz viens gads.
Pretendenti, kuri neatbildīs šajā nodaļā norādītajām prasībām, tiks noraidīti, un to iesniegtie piedāvājumi netiks vērtēti.
[bookmark: _Toc232163302]Piedāvājumu noformēšanas un iesniegšanas prasības
[bookmark: _Ref38401906]Pretendentam, noformējot piedāvājumu, jāievēro šajā nolikumā noteiktās prasības un piedāvājumā (turpmāk – piedāvājums) jāietver:
pretendenta pieteikums (turpmāk – pretendenta pieteikums), kas sagatavots atbilstoši šī nolikuma 4.3. punktā noteiktajām prasībām;
[bookmark: _Ref227658508]pretendenta atlases dokumenti, kas sagatavoti atbilstoši šī nolikuma 4.4. punktā noteiktajām prasībām;
pretendenta tehniskais piedāvājums (turpmāk – tehniskais piedāvājums), kas noformēts atbilstoši šī nolikuma 3. pielikumam “Tehniskā specifikācija un pretendenta tehniskais piedāvājums”;
pretendenta finanšu piedāvājums (turpmāk – finanšu piedāvājums), kas noformēts atbilstoši šī nolikuma 4. pielikumam “Finanšu piedāvājums”.
[bookmark: _Ref227754840]Piedāvājuma noformēšana un iesniegšana:
piedāvājums jāiesniedz elektroniski EIS e-konkursu apakšsistēmā tajā noteiktajā piedāvājumu iesniegšanas termiņā, vienā no šādiem formātiem:
izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī iepirkuma sadaļā ievietotās formas;
elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas formas, t. sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
pretendents var elektroniski sagatavoto piedāvājumu šifrēt ārpus EIS e-konkursu apakšsistēmas ar trešās personas piedāvātiem datu aizsardzības rīkiem, aizsargājot ar elektronisku atslēgu un paroli (šādā gadījumā pretendents atbild par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām). Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk ka 15 minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršana;
sagatavojot piedāvājumu, pretendents ievēro, ka:
piedāvājuma dokumenti jāaizpilda tikai elektroniski atsevišķā elektroniskā dokumentā ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai PDF formātā);
iesniedzot piedāvājumu, jāizmanto EIS piedāvātais elektroniskais paraksts (sistēmas paraksts) vai elektroniskais paraksts, kas atbilst ārējo normatīvo aktu par elektronisko dokumentu un elektroniskā paraksta statusu prasībām. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (pievienots elektroniski dokumenta oriģināls PDF formātā). Pilnvarā precīzi jānorāda pilnvarotajai personai piešķirto tiesību un saistību apjoms;
ja piedāvājumu iesniedz piegādātāju apvienība vai personālsabiedrība, piedāvājumā norāda personu, kas iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai līguma slēgšanas tiesību iegūšanas gadījumā pirms līguma noslēgšanas, bet ne vēlāk kā 15 dienu laikā pēc iepirkuma rezultātu paziņošanas dienas, jāizveidojas atbilstošā juridiskā formā vai jānoslēdz sabiedrības līgums, vienojoties par apvienības dalībnieku atbildības sadalījumu;
iesniedzot piedāvājumu, pretendents apliecina, ka piekrīt visiem šajā nolikuma (t. sk. tā pielikumos) ietvertajiem noteikumiem;
piedāvājuma dokumenti jānoformē atbilstoši Dokumentu juridiskā spēka likuma un Elektronisko dokumentu likuma prasībām. Pretendents dokumentu atvasinājumus apliecina ārējos normatīvajos aktos noteiktajā kārtībā. Ja dokumenta atvasinājums nav apliecināts atbilstoši ārējo normatīvo aktu prasībām, Komisija, ja tai rodas šaubas par iesniegtā dokumenta atvasinājuma autentiskumu, saskaņā ar Publisko iepirkumu likuma 41. panta piekto daļu var pieprasīt, lai pretendents uzrāda dokumenta oriģinālu vai iesniedz apliecinātu dokumenta atvasinājumu;
piedāvājums jāiesniedz valsts valodā atbilstoši Valsts valodas likuma prasībām. Ja kāds no piedāvājuma dokumentiem tiek iesniegts citā valodā, tad tam jāpievieno ārējos normatīvajos aktos noteiktajā kārtībā apliecināts tulkojums valsts valodā;
piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem;
pretendents var iesniegt tikai vienu piedāvājuma variantu;
piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šiem riskiem, tas netiks izskatīts;
ja, pretendenta ieskatā, kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar ārējiem normatīvajiem aktiem ir vispārpieejama;
pretendentam viņa piedāvājums ir saistošs līdz līguma noslēgšanai vai paziņojuma par piedāvājuma noraidīšanu saņemšanai;
pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu.
[bookmark: _Ref227658792]Pretendenta pieteikums:
[bookmark: _Hlk43936047]pretendents, dalībai iepirkumā, iesniedz pretendenta pieteikumu, kas noformēts atbilstoši šī nolikuma 1. pielikumam “Pretendenta pieteikums”;
ja pretendents pakalpojuma sniegšanai plāno piesaistīt apakšuzņēmējus vai balstās uz citu personu iespējām, lai apliecinātu, ka tas atbilst pretendentu atlases prasībām:
pretendenta pieteikumā jānorāda:
apakšuzņēmēji, kas atbilst šī nolikuma 3.3. punkta prasībām, un tiem nododamo pakalpojuma daļu saraksts;
personas, uz kuru iespējām pretendents balstās, lai apliecinātu kvalifikācijas atbilstību, un to nododamo resursu apraksts un apjoms;
pretendenta pieteikumam jāpievieno:
katra apakšuzņēmēja apliecinājumus, kas noformēts atbilstoši šī nolikuma 2. pielikumam “Apakšuzņēmēja apliecinājums”;
katras personas, uz kuras iespējām pretendents balstās, rakstisks apliecinājums par piedalīšanos iepirkumā, kā arī apliecinājums nodot pretendenta rīcībā Iepirkuma līguma izpildei nepieciešamos resursus gadījumā, ja ar pretendentu tiek noslēgts Iepirkuma līgums.
[bookmark: _Ref38396478]Pretendenta atlases dokumenti:
ārvalstīs reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām, vai cita veida apliecinājums par reģistrāciju, ja ārvalsts kompetentā iestāde šādu dokumentu neizsniedz. Šis noteikums attiecas arī uz apakšuzņēmēju vai personu, uz kuras iespējām pretendents balstās. Par Latvijas Republikā reģistrēto pretendentu, piegādātāju apvienības dalībnieku, apakšuzņēmēju vai personu, uz kuras iespējām pretendents balstās, reģistrāciju atbilstoši normatīvo aktu prasībām (ja normatīvie akti to paredz) Komisija pārbauda publiski pieejamās datubāzēs vai attiecīgajā reģistra iestādē;
pretendenta parakstīts apliecinājums (kopija) par tā gada vidējo finanšu apgrozījumu (sadalījumā pa gadiem), ņemot vērā iepriekšējos trīs noslēgtos pārskata gadus, lai apliecinātu atbilstību šī nolikuma 3.6.1. apakšpunktā noteiktajām prasībām. Ja piedāvājumu iesniedz piegādātāju apvienība vai personālsabiedrība, šī prasība attiecināma uz katru tās biedru. Attiecībā uz Pretendentiem, kas savu darbību tirgū uzsākuši vēlāk, apliecinājums par vidējo gada finanšu apgrozījumu iesniedzams par nostrādāto periodu;
informācija par pretendenta pieredzi, kas noformēta atbilstoši šī nolikuma 5. pielikumam “Pretendenta pieredzes apraksts”.
Eiropas vienotais iepirkuma procedūras dokuments:
[bookmark: _Ref227658498]pretendents, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, saskaņā ar Publisko iepirkumu likuma 49. pantu kā sākotnējo pierādījumu var iesniegt Eiropas vienoto iepirkuma procedūras dokumentu (veidlapas forma pieejama: espd.eis.gov.lv). Tas jāiesniedz arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru tā norādīto apakšuzņēmēju, kas atbilst šī nolikuma 3.3. punkta prasībām, bet, ja Pretendents ir personu apvienība – par katru tās dalībnieku;
ja pretendents atbilstoši šī nolikuma 4.5.1. apakšpunktam iesniedzis Eiropas vienotā iepirkuma procedūras dokumentu, tam sākotnēji nav jāiesniedz šī nolikuma 4.1.2. apakšpunktā minētie dokumenti;
ja pretendents, kuram iepirkuma procedūrā būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām atlases prasībām, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina pretendenta atbilstību pretendentu atlases prasībām. Vienlaikus Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām.
[bookmark: _Toc232163303]Piedāvājumu atvēršana un vērtēšana
Piedāvājumu atvēršana notiek EIS e-konkursu apakšsistēmā, tā sākas ne ātrāk kā četras stundas pēc piedāvājumu iesniegšanas termiņa beigām. Piedāvājumus atver vienlaikus, pircēja profilā publicējot pretendentu, piedāvājuma iesniegšanas datumu un laiku un piedāvāto cenu vai izmaksas. Iesniegto piedāvājumu atvēršanas process ir atklāts, pretendenti atvēršanas procesam var sekot līdzi EIS e-konkursu apakšsistēmā.
Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājumu vērtēšanu (turpmāk – piedāvājumu vērtēšana) Komisija veic slēgtā sēdē.
Komisija piedāvājumu vērtēšanu veic četros posmos. Ja pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 1. posmu (5.3.1. apakšpunkts), kur Komisija izvērtē konstatēto neatbilstību šī nolikuma prasībām būtiskumu), tas tiek izslēgts no turpmākās dalības konkursā. Piedāvājumu izvērtēšanas posmi:
[bookmark: _Ref227755659]1. posms – piedāvājumu noformējuma pārbaude: Komisija pārbauda, vai piedāvājums sagatavots un noformēts atbilstoši šī nolikuma 4.2. punktā un citos punktos noteiktajām noformēšanas prasībām. Būtisku neatbilstību gadījumā Komisija izslēdz pretendentu no turpmākas dalības konkursā;
2. posms – pretendentu atlase: Komisija pārbauda, vai pretendenta iesniegtais Eiropas vienotais iepirkumu procedūras dokuments vai iesniegtie atlases dokumenti un publiski pieejamās datu bāzēs iegūtā informācija apliecina pretendenta atbilstību šī nolikuma 3. nodaļā noteiktajām prasībām;
3. posms – tehnisko piedāvājumu atbilstības pārbaude: Komisija novērtē, vai tehniskais piedāvājums atbilst šī nolikuma un tā 3. pielikumā “Tehniskā specifikācija un pretendenta tehniskais piedāvājums” noteiktajām Pasūtītāja minimālajām obligātajām prasībām;
4. posms – finanšu piedāvājumu vērtēšana un saimnieciski visizdevīgākā piedāvājuma noteikšana:
Komisija izvērtē, vai Pretendenta iesniegtais finanšu piedāvājums atbilst šajā nolikumā noteiktajām prasībām, un atbilstoši šī nolikuma 6. nodaļai pārbauda, vai finanšu piedāvājumā nav aritmētisko kļūdu;
[bookmark: _Ref38402751][bookmark: _Ref227757729]Komisija no visiem iepriekšējo vērtēšanas posmu prasībām atbilstošajiem piedāvājumiem nosaka saimnieciski visizdevīgāko piedāvājumu saskaņā ar šādiem kritērijiem:
	Nr.
p. k.
	Vērtēšanas kritērijs
(finanšu piedāvājuma pozīcija)
	Maksimālais punktu skaits
	Punktu piešķiršanas kārtība

	1.  Žurnāls Nr. 1 (žurnāla “Jurista Vārds” variants 1)
	32
	Pretendentam kritērijā punktus piešķir, saskaitot tā apakškritērijos piešķirtos punktus.

Apakškritērijos punktus piešķir, izmantojot šādu formulu (ar precizitāti divi cipari aiz komata):
, kur:
 – pretendentam piešķiramo punktu skaits attiecīgajā apakškritērijā;
 – maksimālais punktu skaits attiecīgajā apakškritērijā;
 – viszemākā piedāvātā cena attiecīgajā finanšu piedāvājuma pozīcijā;
 – pretendenta piedāvātā cena attiecīgajā finanšu piedāvājuma pozīcijā.



	1.1. 
	tirāža 800–1100
	20
	

	1.2. 
	tirāža 1101–1500
	10
	

	1.3. 
	atkārtota tirāža
	2
	

	2.  Žurnāls Nr. 2 (žurnāla “Jurista Vārds” variants 2)
	32
	

	2.1. 
	tirāža 800–1100
	20
	

	2.2. 
	tirāža 1101–1500
	10
	

	2.3. 
	atkārtota tirāža
	2
	

	3.  Žurnāls Nr. 3 (žurnāla “Jurista Vārds” variants 3)
	32
	

	3.1. 
	tirāža 800–1100
	20
	

	3.2. 
	tirāža 1101–1500
	10
	

	3.3. 
	atkārtota tirāža
	2
	

	4.  Brošūra Nr. 1
	4
	

	4.1. 
	tirāža 100–250
	2
	

	4.2. 
	tirāža 251–500
	2
	

	5.  Brošūra Nr. 2
	20
	

	5.1. 
	tirāža 100–500
	2
	

	5.2. 
	tirāža 501–800
	2
	

	5.3. 
	tirāža 801–1100
	3
	

	5.4. 
	tirāža 1101–1500
	3
	

	5.5. 
	tirāža 18 000–22 000
	6
	

	5.6. 
	atkārtota tirāža
	4
	

	KOPĀ:
	120
	



Komisija piedāvājumu novērtēšanu veic atbilstoši šajā nolikumā noteiktajiem kritērijiem. Vērtēšanā tiek izmantota pretendenta piedāvājumā ietvertā informācija. Iepirkuma komisijas locekļi, vērtējot piedāvājumus individuāli, pamato punktu samazinājumu;
par saimnieciski visizdevīgāko piedāvājumu atzīst to piedāvājumu, kurš ieguvis vislielāko punktu skaitu, rēķinot to kā vidējo aritmētisko punktu skaitu no visu komisijas locekļu piešķirto vērtējumu kopsummas;
gadījumā, ja vismaz divu piedāvājumu novērtējums ir vienāds, izšķirošais piedāvājuma izvēles kritērijs ir atbilstoši šī nolikuma 5.3.4.2. apakšpunktam noteiktais vērtējums 1. kritērijā – līguma slēgšanas tiesības tiek piešķirtas tam pretendentam, kurš ieguvis augstāko novērtējumu (punktus) šajā kritērijā;
Komisija atbilstoši šī nolikuma 7. nodaļai pārbauda, vai izvēlētā pretendenta iesniegtais piedāvājums nav nepamatoti lēts;
Komisija atbilstoši šī nolikuma 8. nodaļai pārbauda, vai uz izvēlēto pretendentu, kuram būtu piešķiramas līguma slēgšanas tiesības, neattiecas šajā nolikumā minētie izslēgšanas nosacījumi.
Ja Komisija attiecībā uz izvēlēto pretendentu nekonstatē šajā nolikumā vai ārējos normatīvajos aktos noteiktos šķēršļus, tā pieņem lēmumu par līguma slēgšanas tiesību piešķiršanu pretendentam, kura piedāvājums šajā nolikumā noteiktajā kārtībā atzīts par saimnieciski visizdevīgāko piedāvājumu.
[bookmark: _Ref227755524][bookmark: _Toc232163304]Aritmētisko kļūdu labošana
Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu.
Ja Komisija piedāvājumā konstatē aritmētiskās kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo pretendentam, kura pieļautās kļūdas labotas. Turpmākajā piedāvājumu vērtēšanā Komisija ņem vērā labojumus.
[bookmark: _Ref227756288][bookmark: _Toc232163305]Nepamatoti lēta piedāvājuma pārbaude
Komisija izvērtē, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina Pasūtītāja risku un nav savietojama ar brīvas un taisnīgas konkurences principu.
Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53. pantu.
[bookmark: _Ref227756334][bookmark: _Toc232163306]Izslēgšanas nosacījumu pārbaude
Komisija izslēdz pretendentu no turpmākās dalības iepirkumā jebkurā no gadījumiem, kas minēti Publisko iepirkumu likuma 42. panta pirmajā un otrajā daļā (izņemot 8. un 9. punktā) vai Starptautisko un Latvijas Republikas nacionālo sankciju likuma 11.1 panta pirmajā daļā.
Komisija pārbaudi veic attiecībā uz pretendentu, kuram būtu piešķiramas līguma slēgšanas tiesības, Publisko iepirkumu likuma 42. pantā noteiktajā kārtībā.
Ja uz pretendentu attiecas kāds no Publisko iepirkumu likuma 42. panta otrajā daļā (izņemot 8. un 9. punktā) norādītajiem izslēgšanas gadījumiem, pretendents to norāda piedāvājumā. Ja pretendents tiek atzīts par tādu, kam piešķiramas līguma slēgšanas tiesības, pretendents iesniedz Komisijai Publisko iepirkumu likuma 43. panta otrajā daļā minēto informāciju un uzticamības nodrošināšanai. Komisija izvērtē pretendenta iesniegto informāciju saskaņā ar Publisko iepirkumu likuma 43. pantu.
Ja pretendents, kuram būtu piešķiramas līguma slēgšanas tiesības, tiek izslēgts no dalības iepirkumā, Komisija šajā nolikumā noteiktajā kārtībā nosaka nākamo saimnieciski visizdevīgāko piedāvājumu un veic tā pārbaudi.
[bookmark: _Toc232163307]Lēmuma paziņošana un līguma slēgšana
Pasūtītājs ar pretendentu, kuram ar Komisijas lēmumu piešķirtas līguma slēgšanas tiesības, slēdz Iepirkuma līgumu atbilstoši šī nolikuma 6. pielikumam un pretendenta piedāvājumam, ievērojot Publisko iepirkumu likuma 60. panta noteikumus. Iesniedzot piedāvājumu, pretendents piekrīt visiem Iepirkuma līguma noteikumiem un apņemas tos pildīt.
Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Komisija var pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
Pirms lēmuma pieņemšanas par iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto pretendentu.
Apakšuzņēmējus, uz kuru iespējām iepirkumā izraudzītais pretendents balstījies, lai apliecinātu savas kvalifikācijas atbilstību šajā nolikumā noteiktajām prasībām, drīkst nomainīt tikai ar Pasūtītāja rakstveida piekrišanu.
Pārbaudot jaunā apakšuzņēmēja atbilstību, pasūtītājs piemēro Publisko iepirkumu likuma 42. panta noteikumus. Šā panta trešajā daļā minētos termiņus skaita no dienas, kad Pasūtītājam iesniegts lūgums par apakšuzņēmēja nomaiņu.
Pasūtītājs veic grozījumus Iepirkuma līgumā saskaņā ar Publisko iepirkumu likuma 61. pantu.
[bookmark: _Toc232163308]Iepirkuma komisijas tiesības un pienākumi
Komisijas tiesības:
pieprasīt papildu informāciju no pretendentiem, kas piedalās iepirkumā;
lemt par iepirkuma pārtraukšanu;
lemt par piedāvājuma iesniegšanas termiņa pagarināšanu;
veikt izmaiņas iepirkuma dokumentācijā;
noraidīt piedāvājumus, ja tie neatbilst iepirkuma dokumentācijā noteiktajām prasībām;
nekomentēt iepirkuma norises gaitu;
pieprasīt pretendentam iesniegt vai uzrādīt tā iesniegta dokumenta oriģinālu vai ārējos normatīvajos aktos noteiktajā kārtībā apliecinātu dokumenta atvasinājumu;
citi šajā nolikumā un ārējos normatīvajos aktos noteiktie pienākumi.
Komisijas pienākumi:
lemt par iesniegtā piedāvājuma atdošanu pretendentam gadījumos, kad nav ievērota šajā nolikumā noteiktā piedāvājuma iesniegšanas kārtība;
noteikt iepirkuma uzvarētāju, izņemot ja iepirkums tiek pārtraukts;
trīs darba dienu laikā pēc lēmuma par līguma slēgšanas tiesību piešķiršanu pieņemšanas informēt visus iepirkuma pretendentus par iepirkuma rezultātiem;
citi šajā nolikumā un ārējos normatīvajos aktos noteiktie pienākumi.
[bookmark: _Toc232163309]Nolikuma pielikumi
Nolikuma pielikumi, kas publicēti EIS e-konkursu apakšsistēmā šī iepirkuma lapā ir šī nolikuma neatņemama sastāvdaļa:
1. pielikums – pretendenta pieteikums;
2. pielikums – apakšuzņēmēja apliecinājums;
3. pielikums – tehniskā specifikācija un pretendenta tehniskais piedāvājums (ar grozījumiem, kas apstiprināti VSIA “Latvijas Vēstnesis” iepirkuma komisijas 2026. gada 3. jūlija sēdē);
4. pielikums – pretendenta finanšu piedāvājums;
5. pielikums – informācija par pretendenta pieredzi;
6. pielikums – līguma projekts.

